Ragnhild Knagenhjelm

Ragnhild Knagenhjelm (1916–1975) var en norsk barnebokforfatter, låtskriver, programskaper og programleder i NRK.

Som «Tante Ragnhild» var hun kjent leder av Barnetimen for de minste på 50-tallet. Hennes utgivelser derfra i 1956 ble av VG karakterisert som «Morsomt», men tegningene var groteske. Tre år senere kom en serie rim fra samme radioprogram, som samme avis mente var en «opplagt julepresangsuksess». Da NRK startet i 1960 ledet hun tidvis Kosekroken, som var det første ukentlig sendte program for barn. I 1961 forfattet hun pedagogiske tekster om trafikk-sikkerhet, utgitt av  Landsrådet for Trygg Trafikk og finansiert av Storebrand, og i 1963 startet hun som programleder for radioprogrammet Trafikkhjørnet sammen med trafikksekretær Arne Foss.  Året etter fikk hun lederansvaret for Fra 1 til 10 på topp sammen med Kjell Edlund. I 1969 var hun og Bjørn Egil Eide leder for radioprogrammet Spøkefuglen: Oss problembarn imellom, og i 1970 startet hun Som du vil, skjemtespalte for jenter og gutter som gikk til 1974.

Knagenhjelms tekster var på flere plateutgivelser. For Radioteatret skrev hun tekst til oppsetningene
«Professor Solemann og de tre magiske saftdråper» med Kurt Valner (1961), «En baker går om bord» med Edith Thronsen (1963), samt «Forelsket i Læreren» med Edith Thronsen (1964).

Knagenhjelm var datter av stadslege Arild Fearnley (1885–1918) og Ragnhild Sverdrup (1893–1980), som igjen var tremenning til Otto Sverdrup. Hun tok artium på latinlinjen ved Haagaas Artiumskursus i 1936.Studentene fra 1936: biografiske opplysninger, statistikk og artikler samlet til 25-års jubileet 1961, s. 629, Oslo, 1961 Ragnhild giftet seg 1945 i Stockholm med departementsråd Kai Ludvig Jakob Knagenhjelm (1898–1987) fra Oslo.
 Se også 
 Fearnley (slekt) 
 Sverdrup
 Utgivelser 




 Kirsten Langbo, Kjell Lund, Ingebrigt Davik og Alf Prøysen, Barnas Trafikkplate / Barnas plate nr.12 (Phillips, 1961). Fire av hennes tekster: «Trafikklys-vise», «Gå på venstre side», «Skiltevise» og «Lise trafikklærer-vise». 

 Arne Bendiksen med Frank Cooks orkester, Lattertrollet / Så moro det er (Triola TN 446, EP 1966).  Knagenhjelms to tekster.




 Plukke, plukke barnevers (LP, 1977).  Med Finn Ludt.
 Per Asplin, Hei alle barn, gøy med Per Asplin.  To av hennes tekster: «Januarvise» og «Skolefri og hyttekos» med musikk av Bjarne Amdahl

 Referanser 

Kategori:Norske radioprogramledere
Kategori:Norske barnebokforfattere
Kategori:Norske låtskrivere
Kategori:Norske bridgespillere
Kategori:Programledere for NRK Radio
Kategori:NRK Barne-TV
Kategori:Fearnley (slekt)
Kategori:Personer fra Vefsn kommune